Viimsi Kooli tervisenädal "Terve nädal, terve sõbraga"
9. veebruarist 13. veebruarini toimub Viimsi Koolis tervisenädal, mille eesmärgiks on propageerida tervislikke eluviise ning tähistada peagi saabuvat sõbrapäeva. Nädala idee algatajaks on Viimsi Kooli tervisenõukogu. Toimub reklaamplakatite võistlus, õpilased teevad tervise teemadel näidendeid, kodunduse tundides valmistatakse tervislikke toite, mida on võimalik soovijatel osta, korraldatakse paaristeate võistlusi ning toimub palju muid huvitavaid ja kasulikke tegevusi.